izzako/sundanese-pixelgpt huggingface dataset:
Sababaraha rupa sayang malah bisa dimangpaatkeun pikeun yumponan kabutuhan vitamin jeung ubar sperti: sayang walét, nyiruan, sireum, jeung sajabana
Heucak nyaéta paré anu leupas tina geugeusan; ranggeuyan paré anu henteu bisa di beungkeut/dieundan
Heucak ogé nunjul kana ranggeuyan paré anu henteu gembleng, kurang loba eusina ku lantaran sawaréhna hapa atawa henteu jadi, heucak ilaharna diala pang pandeurina
Heucak mah dipoéna diamparkeun dina luhur giribig, nyiru, atawa karung tempona geus garing tuluy dijait tara ieuh diasupkeun ka leuit
Wadahan maké tolombong atawa karung, béda jeung paré beunang mangkék dipoéna sageugeus-sageugeus ditilaman saperluna di mana geus garing diteundeun digantungkeun atawa diasupkeun ka leuit
Témpona butuh béas jang nyangu, anu sok diheulakeun ditutu téh paré heucak heula tuluy waé diliwet, sanguna ogé sok disebut sangu heucak
Paré anu dipelak sok maruragan kana galeng terus ngajadi nepi ka dipanén, éta ogé nu kasebut paré heucak
Saung ("shed") nyaéta hiji wangunan leutik kawas imah ngan henteu weweg; gardu; ranggon
Saung ilahar katempo di sawah atawa kebon, dimangpaatkeun pikeun ngaso, nungguan sawah, kebon, ingon-ingon, nunda pakakas, gemuk, jeung sajabana
Saung ogé nunjul kana wangunan pikeun ngiuhan ipukan atawa pabinihan sangkan henteu kabentrang teuing ku panon poé
Ilaharna dijieun tina bahan kai jeung awi, hateupna maké jarami atawa daun eurih
Kiwari saung loba ogé dijieun pikeun rupa-rupa kabutuhan, saperti saung anu ngahaja dijieun pikeun nendeun runtah anu baris dijieun kompos
Aya deui saung tradisional anu ngahaja dijieun di kota pikeun tempat usaha "kuliner", sangkan béda tinulian ogé katempo asri kawas di kampung atawa di lembur..Aya saung pikeun ngukut atawa miara bangkong Nincak umur paré geus culcel bijil buahna, di saung ogé mimiti haneuteun nu ngadon tunggu sawah ngagebahan hama manuk piit jeung sajabana
Saung henteu ngan aya di urang wungkul, di luar negri ogé aya saperti di Australia jeung New Zealand ogé aya
Malahan mah aya majalahna judulna ""The Shed" jeung buku anu judulna "Men and Sheds""
Dua-duana dikokolakeun ku hiji paguyuban ("Australian Men's Shed Association") anu eusina rupa-rupa iber pikeun saha waé anu mikaresep ngeunaan saung
Huut nyaéta cangkang paré
Wujudna ipis kelirna semu konéng karasa keusrak kawas sisit tur teu bisa dikonsumsi ku jalma
Paré, jujukutan, ogé séréal, jelai, jeung gandum mangsa geus kolot tur asak sikina disimbutan pageuh ku cangkang ipis, garing tur keusrak (disebut ogé "glumes", "lemmas" jeung "paleas"), sabada kulit atawa cangkang anu nyimbutan sikina dileupaskeun tina, ngaranna disebutna huut atawa "sekam" ; "chaff"
Mesék atawa ngaleupaskeun cangkang paré bisa ku sababaraha cara: ditutu maké halu dina lisung, digiling maké mesin "huller"
Nutu atawa ngagiling paré jirangan kahiji, ngahasilkeun hampas tina paré téh tayalian huut badag (cangkang paré)
di mana cangkangna geus lalésot tuluy waé ditapi pikeun misahkeun cangkang paré atawa huut jeung béasna
Sanajan huut henteu bisa "dikonsumsi" ku manusa, tapi mibanda sababaraha kagunaan : Pikeun "media" pepelakan utamana pepelakan hias, huut alus pisan ku lantaran cai gampang "rembes" ogé ngeprul
Disababaraha daérah dipaké ogé pikeun meuleum batu bata
Huut beunang meulem disebutna lebu, dimangpaatkeun pikeun ngumbah wadah
Layal Abboud (, ; lahir 15 Méi 1982) nyaéta hiji Lebanese penyanyi pop, musik rahayat penghibur, sora-malayu pujangga, konser penari, pas modél, Muslim kamanusaan jeung awewe nu balantik
Ngalaksa atawa upacara ngalaksa nyaéta upacara adat nu dilaksanakeun sabada panén raya
Ngalaksa téh asal kecapna tina "laksa" dirarangkén hareup nga- keur ngarobah jadi kecap pagawéan
Lengkepna, ngalaksa téh mangrupa upacara nyieun kadaharan laksa (bahanna tipung béas) anu dilaksanakeun sabada panén raya pikeun nyumponan amanat karuhun di éta lembur
Éta kadaharan dibagikeun ka sakumna masarakat pikeun ngalap barokahna
Ieu upacara masih dimumulé utamana ku masarakat di Kecamatan Rancakalong, Kabupatén Sumedang
Wangenan ngalaksa rupa-rupa, bisa ditilik sacara harfiah atawa kirata dumasar kana kapercayaan masarakat Rancakalong
Wangenan sacara jéntréna kieu
Nurutkeun Dundees , dina wangun kabudayaan téh aya tilu hal nu nyangkarukna nyaéta "teks, ko-teks (elemen/unsur)", jeung kontéks (kondisi) anu engkéna bakal jadi formula dina upacara tradisi
Patali jeung Upacara ngalaksa, tilu hal anu dimaksud ku Dundees dijéntrékeun ieu di handap
Téks anu dimaksud dina upacara ngalaksa nyaéta omongan anu dipaké dina upacara boh sacara langsung atawa sacara teu langsung di luar upacara
Ieu omongan téh kabagi jadi dua
Kahiji, sastra lisan anu teu langsung kalibet dina upacara ngalaksa téh aya dongéng jeung mantra
Aya sababaraha dongéng anu lumaku di masarakat Rancakalong, saperti dongéng sasakala paré, sasakala ngaran tempat (toponimi), jeung sasakala ngaran kadaharan
Sacara éksplisit éta dongéng téh ngabogaan judul séwang-séwangan, nyaéta Nyi Mas Sanghyang Sri Pohaci 1-3, Sasakala Rancakalong, Sasakala Tarawangsa, Sasakala Bubur Suro, Sasakala Tujuh Welas, Sasakala Pasir Dogdog, Sasakala Kuda Rénggong, Sasakala Gunung Tampomas, Sasakala Maronggé, Kéan Santang Gagak Lumayung, Carios Gaib 1, Carios Gaib 2 (Sasakala Ngalaksa), jeung Carita Berbingkai
Mantra anu teu kalibet dina upacara ngalaksa téh saperti mantra ngumbah pusaka jeung melak paré ti awal nepi ka ahir
Kadua, sastra lisan anu kalibet langsung dina upacara ngalaksa, di antarana mantra-mantra, ijab kabul, diksi, jeung babasan
Mantra anu dipaké sacara langsung dina upacara ngalaksa téh di antara mantra nginebkeun, ngajiad menyan, ngabadaya, nyiuk béas, nyangu, badé tuang, badé kulem 1-2, badé siram, nyisiran rambut, dipupuran, disamping, angka-angkatan, pangirut dunya, mantra pamunah 1-2
Ijab kabul, diksi, jeung babasan
Kontéks nyaéta nekenkeun kana kasang tukang penciptaan téks
Dina upacara ngalaksa mah leuwih neueulkeun kana ngalaksanakeun amanat karuhun, rasa sukur kana hasil panén anu kalintang mucekilna, jeung miara ajén budaya
Upacara adat ngalaksa dilaksanakeun dumasar kana motif tina dongéng atawa carita rakyat anu ngagerakeun masarakat Rancakalong pikeun ngalaksanakeun ritualna
Ritual téh asalna tina mitos
Ngaliwatan éta mitos masarakat Rancakalong bisa partisipasi dina kajadian sabudeureunana jeung gancang ngaréspon kana naon anu aya di alam sabudeureunana
Akeul nyaéta mulak-malik sangu panas anyar ngajait bari dihihidan sangkan gancang tiis.Kecap pagawéan tina akeul téh ngakeul.Sangu panas tur ngebul kakara asak tina aseupan ditamplokeun kana dulang, tuluy dibulak-balik maké pangarih, bari digeberan ku hihid nepi ka sangu tiis sarta teu ngebul deui
Mun hadé ngakeulna, sangu téh bakal pulen tur liket henteu gancang baleuy, masih kénéh bisa "dikonsumsi" nepika isukna.Sangu nu diakeul téh ilaharna diasakan maké sééng, béas beunang ngumbah digigihan heula (satengah asak) tuluy waé diparinkeun kana aseupan, satuluyna ditunda luhureun sééng pikeun diasakeun
Parabot paranti ngakeul sangu kayaning pangarih bisa ogé maké cukil, hihid jeung dulang
Ngakeul dina basa Jawa disebutna mengudak; basa Inggrisna "Kneading"
Ancol (antol) nyaéta tungtung daratan atawa jojontor anu nyolongodor ka laut, basa Inggris "Cape", Basa Jakartana "Tanjung"
Ancol bisa ogé nunjul kana sasak anu nyolongodor ti sisi walungan ka tengah pikeun nurun-unggahkeun panumpang, sabab kapal atawa parahu teu bisa balabuh disisi walungan lantaran déét teuing
Ancol ditempo tina ukuranna
Umpama ukuran ancol leutik sok disebut "ujung", tapi umpama ukuranna lega pisan sok disebut "semenanjung"
Ancol ilaharna diwangun ku daratan anu "struktur" taneuhna teuas kayaning batu-batu, cadas, jeung batu karang matakna leuwih kuat mangsa kateumbrag Lambak cai laut
Aya sababaraha bagéan anu kaseblokan lambak cai laut dina waktu lila, antukna ngawangun wujud-wujud anu "unik" malahan aya anu mangrupa guha
Ancol anu diwangun ku batu-batu atawa cadas ilaharna ngawujud gawir anu lungkawing, béda jeung ancol anu strukturna tina taneuh atawa keusik lolobanana katempo kawas pasir, atawa sok katempo ngampar henteu ngagawir kalawan dipinuhan ku tatangkalan
Duanana ogé mibanda kaéndahan séwang-séwangan kalawan ciri anu mandiri
H. Moehamad Moesa
H. Hasan Mustapa
: "familia", jama "familiae") dina klasifikasi ilmiah nyaéta hiji takson nu aya antara ordo jeung génus, mangrupa taksonomi nu di jerona ngawengku sawatara génus nu sacara filogénétis kapisahkeun tina familia lianna
Diindonesiakeun ieu takson nyaéta jadi sélér (dipaké dina loba pustaka ilmiah), famili, atwa kulawarga
Hiji familia bisa kabagi jadi sawatara subfamilia, nyéta takson tengah nu ayana di luhureun génus
Dina pamakéan ngaran umum, hiji familia bisa dingaranan sarua njeung ngaran salah sahiji anggotana nu maneuh dipikanyaho
Sagalaning nu kaasup atawa teu kaasup kana hiji familia atawa nalika hiji familia diaku nyorangan diusulkeun sarta ditetepkeun ku para taksonomis
Taya aturan baku dina ngagambarkeun atawa ngémbarkeun hiji familia, atawa deuih takson lianna
Para taksonomis meuren aya dina posisi nu béda ngeunaan déskripsi hiji takson sarta meureun taya konsénsus nu katampa kalawan di kalang komunitas ilmiah salila sawatara waktu
Salila taya konsénsus mah data jeung kedalan-kedalan anyar bakal tuluy dideudeul nu ngamumkinkeun ayana panyaluyuan-panyaluyuan
Pangaranan familia dikodifikasikeun dina mangrupa-rupa kodeu internasional
Ieu istilah munggaran pisan diwanohkeun ku ahli botani Perancis Pierre Magnol dina bukuna "Prodromus historiae generalis plantarum, in quo familiae plantarum per tabulas disponuntur" taun 1689
Manéhna nyebut 76 kelompok tutuwuhan nu ku manéhna geus diidéntifikasi minangka familia ("familiae")
Konsep undakan/takson dina mangsa harita can ditetepkeun jeung dina pajajap éta buku, Magnol nyebutkeun ngahijikeun éta familia-familia kana "genera" nu leuwih lega, jauh saméméh éta istilah mimiti dipaké siga ayeuna
Carolus Linnaeus maké istilah "familia" dina bukuna "Philosophia botanica" (1751) pikeun ngarujuk kana kelompok utama tutuwuhan
Manéhna maké éta istilah ngan dina bagéan morfologis, nyaéta bagéan nu ngadadarkeun organ végétatif jeung generatif tina tutuwuhan
Tuluy, dina publikasi-publikasi botani Perancis, ti saprak karya Michel Adanson, ' (1763) nepi ka abad ka-19 katompérnakeun, kecap ' dipaké dina basa Perancis nu ékuivalen jeung kecap atawa istilah basa Latin ' (atawa ')
Dina tulisan-tulisan abad ka-19, kayaning ' karya Augustin Pyrame de Candolle jeung ' ajén pamikiran Géorge Bentham jeung Joseph Dalton Hooker, kecap " dipaké pikeun undakan nu kiwari mah undakan familia
Dina zoologi, familia minangka hiji undakan tengah di antara ordo jeung genus diwanohkeun ku Pierre André Latreille dina tulisanna, " (1796)
Manéhna maké istilah "familia" (sawatara kelompok teu dingaranan) dina sawatara kelompok, tapi teu dina sakum ordo "serangga"-na (nu tuluy ngawengku sakum artropoda)
Familia bisa dipaké pikeun studi évolusi, palaéontologi, jeung générik lantaran leuwih stabil tinimbang undak taksonomi di handapna, kayaning génus jeung spésiés
Carolus Linnaeus atawa Carl (von) Linné () nyaéta saurang élmuwan Swédia anu netepkeun dasar tata ngaran biologi
Anjeunna dipikawanoh minangka "bapa taksonomi modérn" jeung ogé mangrupa salah saurang bapa ékologi modérn
Linnaeus téh mangrupa ahli botani anu pangdipikahormat dina mangsana, sarta anjeunna kawentar lantaran kamampuh basana
Salian jadi ahli botani, Linnaeus ogé ahli dina widang zoologi jeung saurang dokter
Carolus Linnaeus gumelar di Paroki Stenbrohult (ayeuna kaasup wilayah administrasi Älmhult), wétaneun Swedia
Ngaran bapana téh Nils Ingemarsson Linnaeus jeung indungna Christina Brodersonia
Ti leuleutik Linnaeus dibiasakeun religius jeung tumut kana paréntah agamana
Waktu umurna 7 taun, Linnaeus dikirimkeun ka Lower Grammar School di Växjö kalayan kagiatan anu dipikaresepna nyaéta néangan tutuwuhan ka leuweung sabudeureun éta tempat
Pupuhu sakola, Daniel Lannerus niténan karesep Linnaeus kana botani jeung ngawanohkeun Johan Rothman, salah saurang dokter di Växjö
Rothman ngalegaan karesep Linnaeus di widang botani jeung kedokteran
Teu kungsi lila, Linnaeus aftar ka Universitas Lund tuluy pindah ka Universitas Uppsala sanggeus sataun minangka kamandang ti Rothman
Dina mangsa harita, Linnaeus boga kayakinan yén dina benang sari jeung putik kembang téh aya dasar-dasar klasifikasi tutuwuhan, ku kituna anjeunna nulis makalah singget kalawan kasinugrahan jadi asistén profesor
Taun 1732, Badan Akademik Ilmu Pengetahuan Alam di Uppsala méré waragad keur ékspédisina nalungtik Laplandia
Hasilna tulisan anu judulna "Flora Laponica" medal taun 1737
Dina taun 1735, Linnaeus pindah ka Belanda
Anjeunna meunang gelar dokter ti Universitas Harderwijk
Ieu hiji-hijina gelar akademik anu dicangking ku Linnaeus
Waktuna genep poé kaasup tilu poé nyitak catetan-catetan botanina dina basa latin
Tata Ngaran jeung Klasifikasi
Dina taun 1735, Carolus Linnaeus nimukeun hiji sistem tata ngaran organisme/ mahluk hirup, ieu sistem téh dingaranan "Binominal Nomenclature"
Unggal ngaran organisme miboga dua ngaran dina basa latin, ku sabab basa latih atawa yunani loba dipaké basa panganteur pangajaran di sakola
Ngaran anu kahiji disebut Genus jeung ngaran anu kadua disebut Spesies anu henteu ditulis ku huruf kapital
Genus jeung Spesies ditulis ngagunakeun garis handap
Contona, "Staphylococcus Aureus" téh ngaran baktéri anu geus dipikawanoh ku balaréa
"Staphylococcus" téh "Genus" éta bakteri, ari "Aureus" téh ngaran spesiesna
Dina ieu ngaran, genus téh ngagambarkeun kaayaan nyata jeung kaayaan anu katempo tina éta sel
"Staphylo" téh wangunna siga anggur jeung coccus nuduhkeun yén wangun selna buleud
Ku kituna, "Staphylococcus" téh hartina kumpulan sel anu wangunna buleud
"Aureus" téh basa latin keur emas
Jadi harti sagemblengna tina "Staphylococcus Aureus" téh nyaéta kumpulan sel anu wangunna buleud jeung boga colat emas
Tata Ngaran Linnaeus
Sumangsih utama Linnaeus keur kamekaran élmu taksonomi téh nyaéta nyieun konvénsi ngaran organisme hirup anu ditarima sacara umum dunya ilmiah
Karya Linnaeus jadi pamiangan tata ngaran biologi
Lian ti éta, Linnaeus mekarkeun pangaweruh sajarah alam dina abad ka-18 anu disebut "taksonomi Linnaeus"
Sistem Linnaeus ngabagi alam jadi hiérarki atawa undakan anu dimimitian ku tilu "karajaan"
Karajaan dibagi deui jadi Kelas jeung unggal kelas kabagi jadi Ordo, Genera (wangun tunggal: genus), jeung Spesies
Sahandapeun undakan-undakan spesies, Linnaeus kadang nyebutkeun takson anu teu dibéré ngaran (keur tutuwuhan dingaranan "varietas")
Linnaeus méré ngaran taksa kalayan hal anu padeukeut jeung ciri khusus éta taksa
Contona, manusa téh "Homo sapiens", tapi anjeunna ogé ngungkabkeun yén species manusa kadua téh "Homo troglotydes" ("urang guha", simpanse ayeuna ditempatkeun dina genus nu beda (lai Homo) tapi "Pan troglotydes")
Golongan mamalia dingaran dumasar kana kelenjar susu ("mammae"), ku sabab salah sahiji wangenan karakteristik mamalia téh ngarorok anakna
Sistem kelompok sasatoan ku Linnaeus mah dipaké kénéh nepi ka ayeuna kalayan loba parobahan tina prinsip-prinsip tata ngaranna
Tapi, Linnaeus angger dianggap miboga jasa mekarkeun gagasan struktur hiérarki klasifikasi anu didadasaran ku sipat-sipat anu bisa dititénan
Rincian dasar ngeunaan hal anu dianggap sah sacara ilmiah disebut "sifat teramati" anu bakal robah dumasar kamekaran élmu pangaweruh unggal jaman
Contona, DNA dina mangsa Linnaeus teu dipikawanoh keur klasifikasi jeung nangtukeun hubungan organisme, tapi prinsip-prinsip dasarna kudu asup akal jeung bisa ditarima
Jambu monyét atawa jambu médé ("Anacardium occidentale") nyaéta tutuwuhan nu kaasup kana suku Anacardiaceae nu asalna ti Brazil ngabogaan "buah" nu bisa didahar
Nu leuwih kawentar batan jambu médé nyaéta kacang médé, kacang mété atawa kacang ménté; biasana sikina digaringkeun sarta digoréng pikeun dijadikeun mangrupa-rupa kadaharan
Sacara botani, ieu tutuwuhan lain anggota jajambuan (Myrtacéae) jeung kacang-kacangan (Fabacéae), tapi deukeut patalina jeung bungbuahan (suku Anacardiaceae)
Ngaran lianna kayaning "jambu médé" (Sd
); "jambu mété" atawa "jambu ménté" (Punjul
); "jambu monyét" (Md
); "jambu dwipa, jambu dusun, nyambu monyét" (Bl
); "nyambuk nyĕbét" (Sas
); "jambu érang, jambu monyé" (Mink
); "jambu dipa" (Banj
); "buwah monyét" (Timor); "buwah yaki" (Manado); "buwa yakis, wo yakis" (north Sulawesi); "buwa yaki" (Ternate, Tidore); "buwa jakis" (Galela); "jambu daré, jambu masong" (Mak
); "jampu sérĕng, jampu tapĕsi" (Kutu
); jeung sajabana
Dina basa inggris disebut oge "jambu (tangkal)", nu asalna ti kecap basa portugis pikeun ngaranan buahna, "caju", nu sabenerna injeuman ti ngaran dina basa Tupi, "acajú"
Sedengkeun ngaran margana ("Anacardium") nujul kana bentuk buahna nu kawas jantung tibalik
Tangkalna boga ukuran sedeng, jangkungna nepi ka 12 m, jeung tajukna ngarancabang, jeung warnana héjo
Pucuk tanggkalna bisa ngaluhuran jeunng ngaheureutan atawa handap jeung rubak, gumantung kana kaayaan lingkungan
Daun- daun ayana ditungtung dahan
Wangun daun miboga tulang, tulang daun wangunna buleud endog tibalik ka handap, lolobana, pangkal daun seukeut, melengkung ka jero, gundul, 8-22 × 5–13 cm
Monoecious (monoesis), kembang nu miboga wanda jinis campuran, ngumpul dihiji malai rata miboga bulu lemes, lebarna 15–25 cm
kongkolak buluan, 4–5 mm
Makuta seukeut, lk 1 cm, bodas tuluy beureum, buluan
Buahna miboga warna coklat kolot, déngdék , luhurna lk 3 cm
Ieu tutuwuhan dipelak keur diala buahna
Dipikawanoh ku balaréa salaku "buah", buah nu asak téh gedé, warnana konéng atawa beureum, nu sabenerna mah éta téh kembang ("receptaculum") nu mekar dina waktuna
Tata Ngaran Biologi ku Carolus Linnaeus
Jambu mawar atawa jambu karaton ("Syzygium jambos") nyaéta tutuwuhan anu kaasup kana golongan jajambuan atawa "Myrtaceae" nu asalna ti Asia Tenggara, hususna di wewengkon Malésia
Dingaranan kitu lantaran buah jambuna ngabogaan seungit kawas kembang mawar
Di unggal daérah miboga sebutanna séwang-séwangan, di antarana "jambee iye mawar" (Ac
), "klampok arum" (Punjul
), "kalampok aeng mawar" (Md
), "nyambu ermawa" (Bl
), "kembes mawar, kembes walanda, kumpasa im baranda" (Sulawesi kalér), "jambu jene mawara" (Mak
), "jambu mawaro, kupo wungu, kuputol mawar, gora mawar" (rupa-rupa basa di Maluku)
Ieu buah disebut ogé "chomphu namdokmai" (Thailand), "kamanéh'-puu" (Kamboja), "tampoy" (Filipina), "acuk apple" atawa "Malabar plum" (Engl.)
Ngaran ilmiahna nyaéta "Syzygium jambos"
Tangkal leutik (perdu) nu jangkungna nepi ka 10 m jeung diameter tangkalna ka 50 cm, ngarancabang handap, jeung tajukna ngarubak
Daun tunggalna pahareup-hareup, lonyod lanset tungtungna seukeut ,9-26 x 1.5–6 cm, héjo kolot ngagurilap di lebah luhurna sarta ipis
Watang daunna 5-6(-13) mm
Kembangna badag, nu rubakna 5–10 cm, bodas semu héjo
Kongkolak daunna moboga ukuran 10 x 7 mm; daun makuta anu rada buleud, s/d 15–18 mm; miboga benang sari nu loba, babari murag, panjangna nepi ka 4 cm; watang putik nepi ka 4 cm
Buahna buleud endog, nu garis tengahna antara 2,5–5 cm, miboga makuta daun, kongkolak, jeung watang putik nu teu gampang muguran; konéng semu bodas, kembangna badag, nu rubakna 5–10 cm, bodas semu héjo
Kongkolak daunna miboga ukuran 10 x 7 mm; daun makuta anu rada buleud, s/d 15–18 mm; héjo semu beureum nepi ka beureum meles
Daging buah semu garing, seungit kawas kembang mawar, konéng jeung beureum jambu; rasana amis rada kesed
Sikina 1-4, jeung warnana semu coklat
Jambu mawar biasana didahar keur meujeuhna seger
Jambu Mawar teu dipikawanoh jiga jambu aér, jambu semarang atawa jambu bol
Jambu mawar langka aya di pasar jeung biasana dipikaresep ku barudak
Ieu buah ogé biasana dipasak pikeun jadi kadaharan jeung diawétkeun
Tangkal jambu mawar biasana dipelak di taman-taman ogé di buruan minangka tutuwuhan hias (ornamental)
Lian ti kitu, kembangna gé alus pikeun kadaharan odéng madu
Kembang nu diawétkeun dijieun ubar tradisional ajang niiskeun sarta nenangkeun
Kulit kai jeung sikina bisa dimangpaatkeun pikeun ngubaran diaré, diséntri jeung muriang
Ekologi jeung sumebarna
Jambu mawar bisa hirup di mana waé, ti basisir nepi ka tempat nu luhurna 1.200 m dpl
Resep hirup di iklim anu baseuh tapi bisa ogé hirup subur diwewengkon nu leuwih garing
Nuturkeun paradaban manusa, ieu tutuwuhan sumebar di sawatara wewengkon tropis di dunia ti ratusan taun ka tukang
Sawaréh sumebar di alam asalna
Di sawatara nagara, ieu tutuwuhan gancang nyaluyukeun, jeung kiwari mah dianggap jadi ancaman lantaran ngabogaan sifat rada invasif
Bayur, bayor atawa cayur ("Pterospermum javanicum") nyaéta jinis tangkal nu ngahasilkeun kai nu kualitasna hadé
Ieu tangkal biasana aya di legok, dipikawanoh ogé kalayan ngaran-ngaran séjénna, kayaning "bayur, cayur, wadang" (id
); "bayur, wayur, wadang, walang" (Jw
); "phenjur" (Md
Aya ogé nu nyebut "bolang" (Bal
); "buli" (Slw
); "damarsala" (NTT); "teunggi leuyan" (Kal.)
Bayur sacara husus sumébar di wilayah tropis, dimimitian ti kiduleun India, Asia Tenggara, Kapuloan Nusantara, nepi ka Amérika Tengah jeung Brasil
Kai bayur ti Indonesia ngawengku sababaraha spésiés nyaéta, "Pterospermum", utamana "P. celebicum" jeung "P. diversifolium"
Ieu kai miboga ngaran séjén saperti "bayor, bayok, bayuk," atawa "litak"
Tangkal nu geus gedé jangkungna bisa nepi kana 45 m jeung gedé watangna kanyat nepi kana 1 m. Régangna mibanda bulu nu lemes
Daunna heuheuleutan, pondok watangna 3–6 mm
Wangun daunna buleud jiga endog, ukuranana bisa 4–14 x 2,5–7 cm, ti tungtung ka tungtung méncos sarta puhuna asimétris: sabeulah lonyod, jeung sabeulahna deui mah beuki méncos leutik
Sisi luhurna héjo carulang, sisi handap daunna semu coklat kalawan dina puhuna boga tilu tulang daun
Kembangna ngaranggeuy dina puhu daun
Panjang kembangna 6 cm, warnana konéng, jeung buluna lemes
Buahna pasagi silindris, 5–13 x 2–5 cm, mimitina buluna lemes beuki lila beuli gundul jeung sikina loba
Bayur loba kapanggih di legok jeung di leuweung nu jangkungna kira-kira 1.000 m dpl
Teu jarang ogé kapanggih di leuweung nepi ka walungan sarta leuweung nu perenahna di sisi basisir
Sikina gancang mencar ku angin, matak ieu tangkal téh sok aya nu nganggap jajadian di kebon-kebon
Bayur biasana diantepkeun jadi nepi ka gedéna keur diala kaina
Kai bayur téh kualitasna alus, ku kituna bayur jadi salah sahiji kai nu kawentar salian ti kai jati jeung kai jinis dipterokarpa
Kai bayur biasana digunakeun pikeun bahan bangunan imah, parahu, jeung dijieun balok atawa papan
Ngan hanjakalna kai bayur téh teu pati awét, hadéna mah mun dipaké kudu di tempat nu kaihuan jeung jauh tina taneuh
Kai bayur ogé sok dimangpaatkun keur bahan mébel atawa pakakas rumah tangga
Baheula mah kulit kaina ogé didagangkeun keur gaganti kulit kai soga ("Peltophorum pterocarpum") nu mahal naker
Ieu kulit kai téh di pasar mah disebutna "kulit kayu Timor"
Nu Kaul Lagu Kaleon
Bubur hayam () nyaéta salah sahiji kadaharan anu ilahar di wewengkon pasundan, umum ogé di sakuliah Indonésia
Bubur sangu téh béas nu diasakan kalawan cai anu ngumplang sangkan béas téh jadi méyéték caian
Bubur ilaharna disuguhkeun keur panas kénéh atawa haneut
Mantak dingaranan bubur hayam téh alatan dipurulukan ku keureutan daging hayam jeung samara kayaning kécap asin jeung kécap amis, pedes, uyah, sakapeung mah dikalduan
Bubur dipurulukan daun bawang, goréng bawang, salédri, goréng kacang kedelé, sarta kurupuk
Deuih sok aya nu ditambahan ku keureutan goréng haté-hampela, karokét atawa saté peujit
Ari bubur hayam sok jadi menu pikeun nyarap, ngan bubur hayam mah saenyana bisa didahar iraha baé
Lian pikeun nyarap, bubur hayam gé sok didahar minangka dahar peuting, didaharna haneut-haneut
Ku sabab wangunna nu biyé, bubur hayam jadi pilihan pikeun kadaharanna orok, barudak leutik atawa nu keur gering
Loba macemna ieu bubur hayam téh, ngan nu guyubna mah nya bubur hayam nu disuguhkeunna jeung keureutan daging hayam, salédri, dipurulukan goréng bawang beureum, tuluy dipurulukan kurupuk meunang ngawejek ku leungeun
Ari kécap asin, kécap amis jeung pedes minangkana mah panambah rasa nu ruket pisan patalina jeung ieu kadaharan
Salédri jeung goréng kacang kedelé ogé geus ilahar dina nyuhugkeun bubur hayam sangkan wajib aya
Bubur hayam gampang manggihanana di sakuliah Indonésia, ti mimiti nu ngolah di imah séwang-séwangan, tuluy aya nu diider dina gorobag, atawa dijual di réstoran
Ku lobana jalma nu mikaresep ieu kadaharan, tukang dagang bubur hayam biasana boga ideu atawa kréasina séwang-séwangan, misalna bubur hayam Sukabumi biasanya menambahkan endog hayam kampung atah nu dicecebkeun kana bubur panas sangkan jadi satengah asak
Bubur hayam Tegal nu nyuguhkeun kuah bungbu konéng nu has sakumaha olahan ti wewengkon Tegal
Saté peujit, haté jeung hampela hayam biasana ditambahkeun minangka panambah
Da saenyana ari bubur hayam mah bisa ditambahkeun kadaharan séjén kumaha karep urang
Tahu buleud () nyaéta hiji jajanan nu diider mangrupa olahan kacang kedelé nu dibentuk jadi mangrupa tahu wagunna buleud
Ari eusina hampos mun digégél téh
Ilaharna ieu tahu buleud téh dijual dina mobil dogong, dijual lima ratusan hijina
Ieu jajanan mingkin kasohor, komona mah ku ciri hasna sora rékaman nu disetél sabot keur ngider
Deuih langsung bijil kaulinan vidio tahu bulat nu bisa dipaénkeun dina android
Kiwari ieu usaha tahu buleud geus sumebar ka sawatara kota, di antara Bogor, Sentul, Jonggol, Cileungsi, Sukabumi, Bandung, Semarang, Solo, Yogyakarta, nepi ka Wonosobo
Téma nyaéta inti carita atawa jejer anu diwangun tina runtuyan kajadian carita dina prosa
Téma téh asal kecapna tina "thema &lt; tithenai" nu hartina téh neundeun
Téma téh aspék carita nu sajajar jeung ma'na dina pangalaman manusa nu salawasna miboga kesan jeung pantes diinget-inget
Ku kituna, téma téh béda jeung judul
Téma leuwih neueulkeun kana gagasan jeung amanat nu ngawangun eusi karangan sagemblengna Kritéria
Téma dipiharep luyu jeung kritéria ieu di handap
Dumasar wujudna dina carita (prosa), wanda téma téh papasinganana kieu
Areuy jotang bodas ("Ipomoea nil (L.) Roth)" nyaéta spésiés ti kulawarga "epomia," areuy jotang bodas gé dipikawanoh ku ngaran-ngaran séjén di unggal basa
Dina basa Inggris dipikawanoh" "ku ngaran "picotee morning glory, ivy morning glory," jeung "Japanese morning glory."
Dina basa Indonésia: teleng; basa Pilipina: "bulakan, kamokamotihan"; sarta basa Thailand: "waan tam khoei, waan phak bung."
Ieu tuwuhan téh bisa kapanggih di sakuliah Asia Kidul Wétan iwal di pulo Kalimantan
Ari ieu tutuwuhan téh miboga mangpaat pikeun ubar
Kembang ieu loba dibudidayakeun jadi tuwuhan hias diloba daérah, jeung turunana tumuwuh di mana waé
Areuy jotang bodas ngabogaan rupa-rupa warna, kayaning bulao (ind: biru)
Umumna, semu kayas
Wanda lianna kayaning "Scarlet O'Hara", "Early Call", jeung "Rose Silk"
dikawinkeun jeung wanda "Ipomea purpurea", geus dimekarkeun
Sawatarana geus diaranan saperti "Ipomea x imperialis" ("Imperial Japanese morning glory)."
Areuy Jotang Bodas
Tatah nyaéta pakakas patukangan mangrupa potongan beusi nu seukeut tungtungna pikeun ngaliangan atawa ngukir barang teuas kayaning kai, batu, atawa logam
Panyekelna dijieun tina kai atawa logam nu tungtungna mintul supaya bisa ditakol ku palu
Dina ngagunakeuna, tatah téh ditekenkeun kanu bahan nu rék dijieun, dorongan bisa dilakukeun ku tanaga sorangan atawa maké palu
Tatah téh mangrupa pakakas pokok tukang kai salian ti ragaji jeung méteran
Biasana tatah téh panjangna leuwih ti 4 inchi, diukur ti tungtung sisi potong nepi ka puhuna
Anggel (basa hormat: Kajang Mastaka) atawa Bantal nyaéta pangganjel sirah, pangganjel diuk, pangganjel tonggong, jeung sajabana anu dikaput kawas karung anu dieusian ku kapuk, tapas, jeung sajabana
Anggel anu alus pikeun saré nyaéta anggel anu bisa ngamparan awak sabot ngedéng atawa diuk
Aya ogé anggel anu didiséin saluyu jeung bentuk awak manusa sangkan ngeunaheun dipaké lamun keur saré
Kadang, anggel dékoratif anu sok dipaké dina korsi, sofa jeung sajabana masih kénéh bisa disebut salaku anggel atawa bantal
Dina budaya barat jaman kiwari mah, anggel téh kajieun tina amplop kain polos atawa maké sarung anggel nu eusina maké eusian nu hipu, biasana sintétis jeung biasana standar dina ukuran jeung bentukna
Numutkeun tina sajarah mah, anggel kajieun tina sababaraha bahan alami jeung loba budaya angger maké anggel anu kajieun tina bahan alami di dunya
Dina Tatakrama Basa Sunda, kecap "Anggel" kaasup kana basa loma, sedengkeun basa hormatna mah disebut salaku "Kajang Mastaka"
Sajarah anggel mimitina sarua jeung sajarah manusa, malah saméméh kapanggihna baju, ku sabab manusa maké naon waé pikeun ngaganjel sirahna waktu keur saré
Urang Éropah maké bulu-bulu soang jadi anggel, ari urang Indonesia maké kapuk keur ngeusian anggelna
Duanana sarua miboga unsur kasugemaan jeung hipu nalika dipaké ganjel sirah
Lian ti éta, aya pasualan nu karandapan nyaéta kumaha carana sangkan anggel nu dipaké bisa kapaké lila
Urang Indonesia moé bantalna sangkan serat-serat anu baseuh téh bisa garing sarta mekar deui
Saluyu jeung kamekaran téhnologi, jalma nyiptakeun serat-serat sintétis minangka gaganti tina serat alam anu dianggap kawatesanan sumberna jeung hipuna masih dianggap kurang
Kaayeunakeun kapanggih busa latex anu dianggap awét, teu babari hapa, jeung ngeunaheun waktu dipakéna
1. anggel dacron (hipu jeung lemes) Loba pisan rupa tina darcon di pasaran, sawaréh mangrupa serat-serat anu babari pegat nepi ka beulahanana bisa jadi kekebul anu ngabalukarkeun jalma alergi
Jenis dacron anu pangalusna nyaéta "siliconized polyester fiber" anu mangrupa serat-serat polyester silikon
Ieu dacron miboga serat-serat anu sipat daya mekarna hadé nepi ka karasa hampang tapi mekar pisan
ku sabab, éta bakal hipu pisan waktu dipakéna
Kaonjoyan ieu anggel nyaéta hipu jeung kalemesanana
2. anggel busa latex (Daya tahan lila) Latex nyaéta karét alam, sifat dasarna élastis pisan
Pikeun nyieun anggel, mimitina karét ieu dimekarkeun heula jadi busa
Lolobana anggel "latex" téh "contour", nyaéta wangunna disaluyukeun jeung sirah urang
Teu salah deui busa latex matak awét dipakéna
Super foam ("Nyaman") Super foam atawa busa super, nyaéta busa sintetis anu miboga kualitas alus pisan
Kaonjoyan ieu busa lamun dibandingkeun jeung "busa latex" nyaéta kamampuhna keur ngungkulan efek pér teu kawas "busa latex"
Ieu busa moal balik deui sabada dibéré beungbeuratan, nu matak leuwih ngeunaheun
4. anggel méwah Sering pisan urang teu nalingakeun kualitas kaén anggel anu dipiboga, sanajan meulina mahal kaén-kaén "non katun" umumna miboga efek panas, ngabalukarkeun kurang énak dipakéna
5. anggel mewah séjénna anggel bulu soang ("goose down") anu indentik jeung kamewahan loba dipaké ku para bangsawan jeung raja kaya di Éropah, hargana mahal ku sabab asalna tina bulu-bulu soang spésiés anu tangtu ogé
Inspirasi ieu anggel ku bulu soang sabab bisa nahan suhu anu "diserapna", lamun di nu tiris bakal méré efek haneut, kitu ogé sabalikna di nu panas bakal méré éfék tiis
Cai anta (ing:"brackish water") nyaéta campuran antara cai laut jeung cai tawar nu miboga kadar uyah antara 0,2-30 per mil
Cai anta ogé nunjul kana cai biasa numibanda rasa pangsét tapi henteu pangsét kawas cai laut
Cai anta bisa waé hasil tina pacampurna cai laut jeung cai biasa, saperti cai nu kapanggih di daérah muara jeung balong-balong atawa tambak paragi ngingu hurang jeung lauk bandeng
ᮛᮦᮞ᮪ᮕᮤᮛᮞᮤ ᮞᮦᮜᮥᮜᮦᮁ ᮙᮨᮓᮁᮊᮩᮔ᮪ ᮛᮦᮃᮊ᮪ᮞᮤ-ᮛᮦᮃᮊ᮪ᮞᮤ ᮏᮩᮀ ᮕᮢᮧᮞᮦᮞ᮪ ᮙᮦᮒᮘᮧᮜᮤᮞ᮪ᮙᮨᮅ ᮔᮥ ᮜᮥᮙᮀᮞᮥᮀ ᮓᮤ ᮏᮨᮛᮧ ᮞᮦᮜ᮪ ᮕᮤᮊᮩᮔ᮪ ᮍᮠᮞᮤᮜ᮪ᮊᮩᮔ᮪ ᮆᮔᮦᮁᮌᮤ ᮘᮤᮇᮊᮤᮙᮤᮃᮝᮤ ᮒᮤᮔ ᮙᮧᮜᮨᮊᮥᮜ᮪-ᮙᮧᮜᮨᮊᮥᮜ᮪ ᮞᮥᮜᮥᮂ ᮞᮁᮒ ᮍᮜᮩᮕᮞ᮪ᮊᮩᮔ᮪ ᮕᮢᮧᮓᮥᮊ᮪ ᮛᮥᮔ᮪ᮒᮂᮔ
ᮛᮦᮃᮊ᮪ᮞᮤ ᮃᮔᮥ ᮃᮅᮘ᮪ ᮓᮤᮔ ᮛᮦᮞ᮪ᮕᮤᮛᮞᮤ ᮑᮆᮒ ᮛᮦᮃᮊ᮪ᮞᮤ ᮊᮒᮘᮧᮜᮤᮊ᮪ ᮓᮤᮔ ᮙᮦᮒᮘᮧᮜᮤᮞ᮪ᮙᮩ
ᮙᮧᮜᮨᮊᮥᮜ᮪ ᮞᮥᮜᮥᮂ ᮔᮥ ᮘᮤᮃᮞ ᮓᮤᮕᮊᮦ ᮓᮤᮔ ᮛᮦᮞ᮪ᮕᮤᮛᮞᮤ ᮞᮦᮜ᮪ ᮓᮤ ᮃᮔ᮪ᮒᮛᮔ ᮌᮣᮥᮊᮧᮞ, ᮃᮞᮙ᮪ ᮃᮙᮤᮔᮧ, ᮏᮩᮀ ᮃᮞᮙ᮪ ᮜᮨᮙᮊ᮪, ᮞᮨᮓᮨᮀᮊᮩᮔ᮪ ᮃᮌᮦᮔ᮪ ᮕᮍᮧᮊ᮪ᮞᮤᮓᮞᮤᮔ (ᮕᮔᮓᮂ ᮆᮜᮦᮊ᮪ᮒᮢᮧᮔ᮪) ᮑᮆᮒ ᮙᮧᮜᮨᮊᮥᮜ᮪ ᮇᮊ᮪ᮞᮤᮌᮦᮔ᮪ (O2)
ᮒᮕᮤ, ᮃᮚ ᮇᮌᮦ ᮇᮁᮌᮔᮤᮞ᮪ᮙᮩ ᮃᮔᮥ ᮘᮤᮞ ᮍᮏᮜᮔ᮪ᮊᮩᮔ᮪ ᮛᮦᮞ᮪ᮕᮤᮛᮞᮤ ᮍᮌᮥᮔᮊᮩᮔ᮪ ᮙᮧᮜᮨᮊᮥᮜ᮪ ᮇᮁᮌᮔᮤᮊ᮪ ᮙᮤᮔᮀᮊ ᮕᮔᮓᮂ ᮆᮜᮦᮊ᮪ᮒᮢᮧᮔ᮪ ᮜᮤᮃᮔ᮪ ᮒᮤ ᮇᮊ᮪ᮞᮤᮌᮦᮔ᮪
ᮇᮁᮌᮔᮤᮞ᮪ᮙᮩ ᮃᮔᮥ ᮍᮌᮥᮔᮊᮩᮔ᮪ ᮇᮊ᮪ᮞᮤᮌᮦᮔ᮪ ᮙᮤᮔᮀᮊ ᮕᮔᮓᮂ ᮆᮜᮦᮊ᮪ᮒᮢᮧᮔ᮪ ᮓᮤᮔ ᮛᮦᮞ᮪ᮕᮤᮛᮞᮤ ᮓᮤᮞᮨᮘᮥᮒ᮪ᮔ ᮃᮆᮛᮧᮘ᮪, ᮞᮨᮓᮨᮀᮊᮩᮔ᮪ ᮔᮥ ᮒᮩ ᮊᮤᮒᮥ ᮓᮤᮞᮨᮘᮥᮒ᮪ ᮃᮔᮆᮛᮧᮘ᮪
ᮆᮔᮦᮁᮌᮤ ᮃᮔᮥ ᮓᮤᮜᮩᮕᮞ᮪ᮊᮩᮔ᮪ ᮓᮤᮔ ᮛᮦᮞ᮪ᮕᮤᮛᮞᮤ ᮓᮤᮕᮊᮦ ᮕᮤᮊᮩᮔ᮪ ᮑᮤᮔ᮪ᮒᮦᮞᮤᮞ᮪ ᮙᮧᮜᮨᮊᮥᮜ᮪ ᮃᮔᮥ ᮔᮙ᮪ᮕᮥᮀ ᮄᮉ ᮆᮔᮦᮁᮌᮤ
ᮞᮜᮂ ᮞᮠᮤᮏᮤᮔ ᮑᮆᮒ ᮃᮓᮦᮔᮧᮞᮤᮔ᮪ ᮒᮢᮤᮖᮧᮞ᮪ᮖᮒ᮪ (ATP) ᮔᮥ ᮆᮔᮦᮁᮌᮤ ᮊᮤᮙᮤᮃ ᮞᮤᮙ᮪ᮕᮨᮔᮔᮔ ᮘᮤᮞ ᮓᮤᮕᮊᮦ ᮕᮤᮊᮩᮔ᮪ ᮛᮥᮕ-ᮛᮥᮕ ᮕᮢᮧᮞᮦᮞ᮪ ᮔᮥ ᮙᮨᮛᮣᮥᮊᮩᮔ᮪ ᮆᮔᮦᮁᮌᮤ, ᮊᮚᮔᮤᮀ ᮘᮤᮇᮞᮤᮔ᮪ᮒᮦᮞᮤᮞ᮪ ᮏᮩᮀ ᮜᮧᮊᮧᮙᮧᮞᮤ ᮃᮒᮝ ᮒᮢᮔ᮪ᮞ᮪ᮕᮧᮁᮒᮞᮤ ᮙᮧᮜᮨᮊᮥᮜ᮪ ᮙᮩᮔ᮪ᮒᮞ᮪ ᮙᮦᮙ᮪ᮘᮢᮔ᮪ ᮞᮦᮜ᮪
ᮊᮥ ᮞᮘᮘ᮪ ᮃᮚ ᮓᮤ ᮙᮔ-ᮙᮔ, ᮃᮒ᮪ᮕ᮪ ᮊᮒᮨᮜᮂ ᮙᮤᮔᮀᮊ "ᮕᮔᮥᮊᮩᮁ ᮆᮔᮦᮁᮌᮤ ᮅᮔᮤᮗᮨᮁᮞᮜ᮪", ᮏᮥᮙᮣᮂᮔ ᮓᮤᮔ ᮠᮤᮏᮤ ᮞᮦᮜ᮪ ᮔᮥᮔ᮪ᮏᮥᮊ᮪ᮊᮩᮔ᮪ ᮃᮚᮔ ᮆᮔᮦᮁᮌᮤ ᮃᮔᮥ ᮘᮤᮞ ᮓᮤᮕᮊᮦ ᮕᮤᮊᮩᮔ᮪ ᮕᮢᮧᮞᮦᮞ᮪ ᮃᮔᮥ ᮙᮨᮛᮣᮥᮊᮩᮔ᮪ ᮆᮔᮦᮁᮌᮤ
ᮕᮥᮜᮤᮒᮤᮊ᮪ ᮑᮆᮒ ᮕᮢᮧᮞᮦᮞ᮪ ᮞᮁᮒ ᮎᮛ ᮊᮨᮜᮧᮙ᮪ᮕᮧᮊ᮪ ᮕᮤᮊᮩᮔ᮪ ᮑᮤᮉᮔ᮪ ᮊᮕᮥᮒᮥᮞᮔ᮪
ᮞᮔᮏᮔ᮪ ᮄᮜᮠᮁ ᮓᮤᮕᮊᮦ ᮊᮩᮁ ᮕᮙᮛᮦᮔ᮪ᮒᮂ, ᮞᮤᮖᮒ᮪ ᮕᮥᮜᮤᮒᮤᮊ᮪ ᮇᮌᮦ ᮓᮤᮒᮜᮥᮀᮒᮤᮊ᮪ ᮓᮤ ᮕᮅᮞᮠᮃᮔ᮪, ᮃᮊᮓᮨᮙᮤᮊ᮪, ᮃᮌᮙ ᮞᮁᮒ ᮄᮔ᮪ᮞ᮪ᮒᮤᮒᮥᮞᮤ ᮞᮦᮏᮦᮔ᮪
ᮆᮜ᮪ᮙᮥ ᮕᮥᮜᮤᮒᮤᮊ᮪ ᮑᮆᮒ ᮆᮜ᮪ᮙᮥ ᮍᮩᮔᮃᮔ᮪ ᮕᮛᮤᮕᮧᮜᮂ ᮕᮧᮜᮤᮒᮤᮊ᮪, ᮅᮏᮤ ᮃᮊᮥᮛᮞᮤ ᮞᮁᮒ ᮕᮙᮊᮦᮃᮔ᮪ ᮊᮊᮥᮃᮒᮔ᮪, ᮎᮧᮔ᮪ᮒᮧᮔ ᮊᮙᮙ᮪ᮕᮥᮃᮔ᮪ ᮊᮩᮁ ᮍᮛᮥᮔ᮪ᮒᮌ᮪ᮊᮩᮔ᮪ ᮜᮝᮔ᮪
Lélés ("ficus subracemosa") nyaéta spesies tangkal tina kulawarga "Moraceae" anu asalna ti Asia, kapuloan Pasifik nepi ka Australia
Disebut ogé udumbar dina basa Sanskrit; dina basa Hindi disebut "Gular"
Tangkal anu sarimbag : Loa, kondang
Ieu tangkal lélés jangkungna bisa nepi ka 40 méter kalawan buleudan tangkalna 1,75 méter
Loba kapanggih hirup di pileuweungan Asia Tenggara, ilaharna di pulo Jawa hirup ditempat anu luhurna 1.500 méter tina beungeut cai laut
Sanajan jangkung badag, tangkal lélés mah kaina teu bisa dipaké bahan wangunan ku lantaran leuleus jeung hipu, geutahna bodas baheula mah sok dimangpaatkeun pikeun ngabatik
Mimiti geutahna dikumpulkeun ku jalan disadap, tuluy digolakkeun sangkan kandungan caina leungit kalawan bakal nyésakeun lilin anu lemes tur bodas
Tangkal lélés mibanda "pharmacology" aktip kayaning: "coagulum", "caoutchoue" 16.3-25.7, "Resin" 72.3-77.6, "insolubles" 0.8-8.3%
"Original latex" : "water and water" "solubles" 70.-76.4, "caoutchouc" 4.0-7.4 %
Bagéan anu bisa dimangpaatkeun tina tangkal lélés: kulit tangkal, buah, geutah jeung akar
Dina catetan sajarah di India tangkal lélés dimangpaatkeun pikeun ubar kasakit panas padaharan jeung suda kana barang dahar
Kulit tangkalna molotok aripis, kelirna semu hawuk sawaréh aya anu coklat, heuras tapi babari dipiteskeun
Daunna lonyod méncos ka tungtuna, ngémploh, umpama hirup sisi jalan mah sok ngahaja diparaké ngiuhan
Buahna mah méh sarimbag jeung buah loa, bijil tina tangkal jeung dahan, ngaranggeuy, wanguna buleud semu gepéng, di jerona loba siki, buah ngora kelirna "héjo" di mana wancina asak robah kelir jadi "beureum"
Bubur kacang héjo manggrupa kadaharan has Nusantara dijieunna tina kacang héjo nu diasakan ku cai, gula beureum, jeung ditambahan daun pandan
Éta bahan-bahan téh diasakan nepi ka ngagolak jeung kacang héjona hipu
Sangkan karasa gurih jeung kuahna kentel sok ditambahan ku cipati
Malah sok aya nu nambahkeun aci kana bubur sabot keur ngolahna
Mun nyuguhkeunna kadang sok ditambahan ketan hideung jeung roti tawar
Nyieun bubur kacang héjo
Pikeun nyieun bubur kacang héjo téh babari, kari gebruskeun kacang héjo nu meunang ngumbah kana cai nu keur dipanaskeun, tinggal tambahan jahé, gula beureum, daun pandan jeung ulah poho maké cipati
Tungguan nepi ka kacangna beukah, tuluy jait
Bubur ketan atawa bubur ketan hideung (basa Malayu:" bubur pulut hitam"; basa Bali: "bubur injin") nyaéta bubur anu dijieun tina bahan utama béas ketan hideung anu diasakan dina cai nu ngagolak nepikakeun biyé
Dina nyuguhkeunna ieu bubur téh dikurucan cipati
Bubur ketan hideung mangrupa sebutan nu ilahar dipaké di Indonesia, utamana di Pulo Jawa
Di wewengkon nu pangaruh budaya Malayu na kuat mah, ieu bubur disebutna "bubur pulut hitam"
Sedengkeun di Bali jeung di Nusa Tenggara Timur, ngaran ieu kadaharan téh disebutna "bubur injit"
Ieu kadaharan bisa disuguhkeun dina kaayaan tiis atawa panas
Bahan utama pikeun nyieun ieu bubur ketan hideung téh béas ketan hideung, gula kawung, daun pandan, jeung cipati kalapa
Gula pasir bisa ogé dipaké pikeun ngaganti gula kawung
Rupa-rupa varéasi nu bisa dilarapkeun kana ieu bubur ketan hideung
Aya ogé anu nambahkeun béas ketan bodas minangka campuran béas ketan hideung
Komo deuih rupa-rupa palengkep bisa ditambahkeun kumaha karep
Bahan palengkep nu bisa ditambahkeun kana bubur ketan hideung téh diantarana bisa siki jagong, kastanya, roti tawar, jeung hui boléd
Tipung béas ketan watekna cepel mun dikulub téh
Panambahan cipati nu sok dilakonan bisa ngurangan cepelna ti ieu kadaharan
Bubur ketan hideung mibanda warna nu hideung meles, sarta rasana nu gurih pisan, matak leneng
Bubur ketan hidueng dijieunna ku cara ngeueum béas ketan (lilana kurang leuwih 1 jam)
Éta béas tuluy dikulub jeung daun pandan nu dikeueumkeun, nepi ka ngagolak
Tuluy seuneunna dikurangan, béasna terus dikulub nepi ka asak sarta biyé
Nalika geus biyé, gula kawung bisa ditambahkeun
Ieu kadaharan biasana dikucuran cipati
Bubur bisa disuguhkeun dina kaayaan panas atawa tiis
Ketan hideung bisa nyegah diabétés, ketan hideung mibanda mempunyai sifat anti-inflamasi jeung euyeub antioksidan, mun dikonsumsi jangka lila bakal mangpaat pisan pikeun nyegah alzheimer sarta diabétés
Bisa mantuan ngajaga kaséhatan kulit sacara alami
Melesna ketan hidueng bisa ngagantikeun sél kulit paéh ku sé kulit anyar nu leuwih lemes jeung lembut, sarta ngandung palembab alami malah mah bisa niiskeun kulit
Adat Ngariksa nu Kakandungan
Ki ambang atawa kayambang ("Salvinia molesta") nyaéta tutuwuhan anu hirupna ngambang luhureun cai
Kaasup kana kulawarga paku-pakuan anu asalna tina genus "Salvinia"
Loba kapanggih hirup ngambang di sawah, situ, balong, sakapeung katempo ogé di susukan anu kabawa palid ti sawah
Ki ambang aya dua rupa, anu ngabedakeunna taya lian ti daunna
Anu ka hiji daunna semu buleud, ngampar luhureun cai, kelirna héjo (Mibanda klorofil), kalawan luhurna dilimpudan ku bulu-bulu semu bodas
Ieu anu ngabantu daun ki ambang salawasna garing tur bisa ngambang luhureun cai
Anu ka dua daunna di jero cai wangunna ceplés kawas akarna, henteu mibanda klorofil, gunana sarua jeung akar
Taya lian pikeun nyerep hara anu aya di jero cai
Anu teu apal mah ieu téh disangka akarna
Sarua jeung paku-pakuan anu Séjéna, ki ambang ogé henteu mibanda kembang
Ki ambang ogé mibanda sipat "heterospor", mibanda dua tempat "spora": "makrospora" nu engkéna pijadieun "protalus" bikang tur "mikrospora" anu engkena pijadieun "protalus" jaluna
Ki ambang mah henteu mibanda kagungan ekonomi anu gedé, kajaba dikumpulkeun pikeun dijieun gemuk (humus), sakapeung dijieun pepelakan hias pikeun balong anu aya di buruan atawa ogé aquarium
Ki ambang mah gancang pisan ngarekahan, umpama hidup di balong atawa situ tara kungsi lila sok minuhan nepika nutupan beungeut cai
Aya hiji papatah malayu cenah "biduk berlalu, ki ambang bertaut", pihartieuna sabada gangguan anu ngaliwat, tanwandé kaayaan pasti balik deui tenang kawas sasari
Sawaréh lauk malahan kaganggu hirupna mangsa ki ambang minuhan beungeut cai, utamana lauk tawés
ku lantaran hésé ngambekan jeung karagok ku akarna anu ngagarantung
Ki ambang loba mibanda kalium dina wangun kalium klorida jeung kalium sulfat ogé zat pait anu baris leyur kana cai, di tempat manéhna hirup
Ki ambang dimangpaatkeun pikeun gemuk pepelakan ogé minangka gaganti mulsa anu ditunda disagigireun pepelakan, sangkan taneuhna henteu gancang garing
Tapi sagigireun ti éta, ki ambang ogé bisa dimangpaatkeun pikeun ubar
Cai godogan daun ki ambang dipercaya bisa ngubaran batuk anu dibarengan ku getih, diabétés, sfilish, ogé bisa ngubaran bunghak alatan asup angin
Malahan panalungtikan anu kungsi diayakeun ku BPPT Jambi, ki ambang téh bisa jadi salah sahiji bahan pikeun nyieun bio gas
Donskoy alam Park () - kompléks alami tugu regional significance
Ieu ayana di wewengkon Azov district, Tsimlyansk district, Myasnikovskiy district, Neklinovsky kacamatan Rostov wewengkon, Rusia
Alam Taman kabentuk ku resolusi of administrasi Rostov wewengkon 08.09.2005 № 120, status alam tugu Donskoy dikonfirmasi ku Sk ti pamaréntah Rostov wewengkon ti 11.05.2016 No
Taman diwangun ku bagian: "ulah Delta" (hiji wewengkon 27047,75 héktar di wewengkon Azov, Myasnikovsky jeung Neklinovsky kacamatan) jeung "Island" (13907,38 hektar aya dina wewengkon Tsimlyansk wewengkon kira-kira kota Volgodonsk)
Donskoy alam Taman kabentuk ku resolusi of administrasi Rostov wewengkon 08.09.2005 № 120
Di komposisi anak aya wewengkon "teu Delta" (Azov, Myasnikovsky jeung Neklinovsky kacamatan) jeung "Island" (Tsimlyansky district)
Taman nyertakeun wewengkon 40,955 rebu hektar Lahan "don Delta" anu perenahna di alun 27047,75 héktar lahan "Pulo" deukeut kota Volgodonsk — alun 13907,38 hektar
Donskoy alam Taman téh ngan alam Park dina wewengkon Rostov wewengkon husus ditangtayungan alam wewengkon regional pentingna
Alam Taman geus konservasi, rekréasi, sajarah jeung significance budaya
Di Taman anu langka, langka tutuwuhan jeung sato, kaayaan nu hadé pikeun rekréasi
Taman rupa-rupa anak landscapes
Di handap ieu stépa, coniferous-leuweung deciduous, wetlands
Flora of wewengkon, "don Delta" ngawengku 823 spésiés, 93 kulawarga, jeung 375 rod nu relatif, contona, flora Delta of Délta walungan, jeung 563 spésiés milik 80 kulawarga, bakal leuwih gedé rupa-rupa
31 spésiés tutuwuhan ngembang di Taman, kacatet dina 2014 dina buku Beureum tina Rostov wewengkon
Nu fauna wewengkon anu ngandung kira-kira 1020 spésiés, 35 tina éta kaasup dina buku Beureum tina Rostov wewengkon
Don Delta beunghar lauk
Ngambang ngaliwatan Delta ka spawn diadromous jeung catadromous lauk
Di dieu mangrupa tempat pikeun spawning lauk: pepes, perch, jsb., di dieu lauk méakkeun usum tiis
Dina buku Beureum tina Rostov wewengkon kacatet 14 spésiés lauk, di antarana 7 spésiés ti red data book of Rusia
Rupa-rupa avifauna Taman
Ieu téh imah ka langka jeung badak spésiés nu kaasup dina buku Beureum tina Rostov wewengkon
Ieu di antarana beureum-bréasted soang, piskulka, bodas-dipingpin bebek, bodas-buntut garuda
Umum pangeusi Taman nu geese, swans, gulls jeung waders
Di puseur bagian tina "Island" loba loba saline floodplain jukut
Di Kalér wates Taman umum stépa tutuwuhan masarakat
Floodplain leuweung nu digambarkeun ku willows, olshaniki ngalibetkeun masonicos
Nu diversity of landscapes nyumbang ka keragaman flora jeung fauna loka
Ogé hadir di dieu aya berharga jeung sato langka kaasup kana buku Beureum tina Féderasi rusia jeung Rostov wewengkon
Nu fauna ngawengku sababaraha 330 spésiés, ti éta 35 anu dibawa dina 2014 dina buku Beureum tina Rostov wewengkon
Dina flora of plot kapanggih 697 spésiés tutuwuhan, nu di Red book of Rostov wewengkon kaasup 12 spésiés
Sinduk nyaéta séndok badag dijieun tina batok maké gagang
Sinduk aya nu dijieun tina kaléng, séng, alumunium atawa palastik
Ari gunana pikeun nyiukan angeun tina katél, lalayah jeung saterusna ti éta
Bubur lada nyaéta susuguh bubur tradisional ti Urang Malayu boh di Sambas boh di Sarawak
Ari di Sarawak, biasana mah disuguhkeun mangsa bulan Romadhon sanggeus umat Muslim mungkasan puasa dina waktu buka
Ieu jinis bubur téh asalna ti urang Melayu Sambas di Kalimantan Kulon tuluy diadaptasi minangka kadaharan pikeun urang Malayu Sarawak
Di Kalimantan Kulon, bubur lada biasana dijieun tina bubur sangu dicampur lauk teri saeutik, kacang, bawang daun, jeung samara lianna
Deuih teu kaliwat jeung saos kécapna pikeun nambahan ngeunah rasana
Ilaharna ditambahan ogé peresan jeruk limo
Di Sambas, ieu kadaharan mangrupa kadaharan rahayat
Di Pontianak mah biasana dijualna maké gorobag
Gula kelapa nyaéta gula nu dijieun tina bahan lahang kalapa
Pikeun nyieun gula kalapa, lahang kalapa saring heula, tuluy digodog
Gula kalapa teu bisa digantikeun ku gula séjén dina resép, lantaran éta gula téh mibanda ciri mandiri dina seungit, mineral, jeung rasana
Gula batu (disebut ogé: Rock Sugar, 冰糖 ) nyaéta gula nu dijieun tina gula pasir, anu dikristalkeun, kalawan bantuan cai nu dipanaskeun nepi ka kondisi jinuh sarta satuluyna jadi tiis
Gula batu mimiti dijieun di Iran mangsa abad ka-9 maséhi
Kristal gula dijieunna ku cara ngaleyurkeun gula kana cai, tuluy dipanaskeun nepi ka jinuh sarta kristalisasina mah lumangsung ku alatan turunna témpératur
Kristalisasi jadi leuwih gancang nalika régang tatangkalan diasupkeun kana larutan sarta kristal gula nyusun disakurilingeun régang, ngabentuk batu
Gula batu biasana ditambahkeun kana kainuman
Budaya entéh di Frisia Wétan ngagunakeun sasemplak gula batu leutik nu disimpen dina cangkir saméméh entéh diticikeun kana cangkir
Kamonésan gula batu téh da gula batu mah leuwih gampang dirobah jadi énérgi ku pankréas, mun dina gula pasir mah pangkréas ngan ukur bisa ngarobah kkurang leuwih 1/2 séndok gula pasir jadi énérgi dina 140 menit
Ari gula batu, pangkréas téh bisa ngarobah kurang leuwih 6 séndok pikeun jadi énérgi dina 140 menit, ku kituna gula batu leuwih séhat mun dibandingkeun jeung dula pasir
Bubur lolos mangrupa bubur nu dijieun tina bahan utamana tipung béas, dibungkusna ku cara digulungkeun jero daun cau beunang ngulasan ku minyak keletik nepi ka lamokot
Bubur lolos sok dipaké hajat nu keur ngandung atawa disebutna tingkeban, ari maksudna nyaéta supaya lancar dina waktuna babar
Saenyana ieu wangun jeung warnana mirip pisan jeung dodol Batawi
Ari rasana pohara legit jeung gurih
Ngan nu mantak jadi hémengna mah, ongkoh mah bubur tapina diwadahanna ku daun cau jaba teu cair deuih, sahingga ieu mah bisa teu kaasup kana kategori bubur
Ari bubur lolos bahan dasarna tina tipung béas, tipung ketan, sarta aci hui nu digalokeun jeung gula beureum ogé cipati sahingga ngabentuk adonan nu geunyal
Cipati nu dipakéna nyaéta cipati kintel, mun upamana diolahkeun téh engkéna ngaluarkeun minyak nu loba sahingga teu cepel pas dibungkusanna
Ieu bubur dibungkus ku daun cau, ngan lebah sisi nu hijina teu ditutup
Saméméh dibungkus ku daun cau, adonan ieu bubur dicipatian, cipatina nu kintel pisan
Nu mantak teu anéh mun ieu bubur téh rasana pohara legit jeung gurihna
Ari jinisna, aya bubur lolos bodas aya ogé bubur lolos beureum
Bubur lolos sok disuguhkeun dina acara tingkeban, umumna mah 7 bulanan anu keur ngandung, ngan sok aya ogé dina mangsa 4 bulan atawa 9 bulan umur kakandungan
Ieu bubur dingaranan lolos mibanda filosofi yén di mana brol babar téh baris lungsung-langsar, lolos tina kasusah
Kitu deui dina wangun ieu bubur, henteu diwadahan ku mangkok atawa piring, anging diwadahan ku daun cau kalawan diminyak-keletikan, maksudna supaya prosés babar téh lancar sakumah lésangna bubur nu antel kana daun nu diminyakan téa
Angléng nyaéta kadaharan sarupa wajit anu dijieun tina tipung ketan, bisa ketan hideung atawa ketan bodas
Angléng salah sahiji susuguh anu remen kapanggih utamana dina acara: salametan, hajat, jeung upacara muludan
Ilaharna sok disuguhkeun bareng jeung tumpeng, papais tipung nagasari, seupan cau, bugis, opak (ranginang), jeung sajabana
Angléng upama diteundeun ditempat garing, bisa kuat nepika ka 20 poé henteu hapeuk atawa tengi
Angléng dijieun tina bahan-bahan kayaning: tipung ketan, cipati, gula kawung, tuluy digalokeun bari digolakeun dina géréngséng nepi ka liket
Pareng geus tiis kakara dibungkusan maké daun jagong saséndok-saséndok
Kiwari angléng téh geus jadi kadaharan oleh-oleh utamana ti daérah: Tasikmalaya, Garut, Bandung, jeung réa-réa deui
Sanajan bahanna sarua, angléng jeung wajit dibedakeun ku sababaraha rupa: dina rasa jeung seungitna, wajit mah ketanna henteu ditipung tapi disangu, dina mungkusna wajit mah eusina katempo tisisi kénca jeung katuhuna, ari angléng mah buni ku lantaran tungtung dauna ditikelkeun deui (kawas leupeut) pédah rada muncugug
Rostov oblast (, " Rostovskaya oblast ") nyaéta hiji subjék féderal di Rusia (hiji oblast)
Puseur administratifna nyaéta kota Rostov-sa-Don
Populasi: 4.231.355 (2017)
Dumasar kana surat Ratu Elizabeth dina 15 Dec 1749[7]
Aya di Tenggara Wétan Éropa polos, dina bank of don walungan, 46 kilométer ti anak confluence di laut Azov, 1092 kilométer Kiduleun Moscow
Populasi 1 125 299 (2017), éta kasapuluh kota pangpadetna Rusia
Sajaba ti éta, manéhna 30th kota di Éropa dumasar populasi[8]
Nyokot 1st tempat di antara kota-kota kidul Federal district
Dina Rostov agglomeration imah nepi ka leuwih ti 2,16 juta jalma (nu kaopat panggedéna agglomeration di nagara), Rostov-na-Donu polycentric agglomeration conurbation ngabogaan kira-kira 2,7 juta pangeusi (pangbadagna katilu di nagara)
Kota utama administrasi, budaya, ilmiah, atikan, puseur industri jeung hiji hub transportasi utama di Rusia Kidul
Informal Rostov disebut "Gerbang Kaukasus" jeung kidul ibukota Rusia, ogé teu jeung ngagabung ibukota
Eta ngalegaan konsep "Rostov-Papa"
Dina 2012, Rostov-on-don nyandak 5-th tempat di ranking kualitas lingkungan urban
Di 2018 Rostov-on-don bakal jadi salah sahiji kota hosting Piala dunya
Di wewengkon ieu 8057 objék tina warisan arkéologis of Federal pentingna
Ieu di antarana handap-Gnilovskaya a pakampungan jeung necropolis
Popotongan tina tembok tina Genoese benteng abad XIV, arkeologi Museum-reserve "Tanais", loba astana Gundukan jeung necropolises
Panorama Don walungan
Panorama hiji movable sasak kareta api leuwih don walungan di Rostov-na-Donu